
Temeljem članka 91. Zakona o proračunu (Narodne novine, broj 144/21) i članka 30. Statuta Općine Selnica (Službeni glasnik Međimurske županije, broj 5/21, 16/22, 17/25), Općinsko vijeće Općine Selnica na svojoj 6. sjednici, održanoj 29. lipnja 2026. godine usvojilo je

GODIŠNJI IZVJEŠTAJ
 O PROVEDBI VIŠEGODIŠNJEG PLANA  URAVNOTEŽENJA
PRORAČUNA OPĆINE SELNICA ZA 2025. GODINU

Uz Proračun Općine Selnica za razdoblje 2025.–2027. godine Općinsko vijeće Općine Selnica na svojoj 30. sjednici, održanoj 16. prosinca 2024. godine donijelo je Višegodišnji plan uravnoteženja Proračuna Općine Selnica za razdoblje 2025.-2027. Procijenjen je manjak u iznosu od 540.000,00 eura i planirano razdoblje sukcesivnog pokrića manjka tijekom naredne tri proračunske godine (2025.– 2027.) prema sljedećoj dinamici:
za 2025. godinu – 180.000,00 eura
za 2026. godinu – 180.000,00 eura
za 2027. godinu – 180.000,00 eura
Navedeni iznosi sukcesivnog pokrića manjka iz prethodnog razdoblja uneseni su u Plan proračuna za 2025. godinu, s projekcijama za 2026. i 2027. godinu.
Višegodišnji plan uravnoteženja Proračuna Općine Selnica za razdoblje 2025.-2027. donesen je za rezultat poslovanja Općine Selnica, bez proračunskog korisnika, a sadržavao je:
• Analizu i ocjenu postojećeg financijskog stanja
• Prijedlog mjera za otklanjanje uzroka negativnog rezultata poslovanja i mjera za
     stabilno poslovanje 
• Akcijski plan provedbe mjera.
Godišnjim izvještajem o izvršenju Proračuna za 2024. godinu utvrđen je rezultat poslovanja Općine Selnica – manjak u iznosu od -243.751,86 eura, što je bilo dosta manje od procijenjenog. Za razliku ostvarenog manjka ispod iznosa procijenjenog manjka smanjen  je planirani iznos za pokriće u 2025. godini, dok planirani iznosi za pokriće u projekcijama za 2026. i 2027. godinu ostaju na razini planiranih.  
Poštujući odredbe Višegodišnjeg plana uravnoteženja Proračuna Općine Selnica za razdoblje 2025.-2027. i utvrđeni Prijedlog mjera za otklanjanje uzroka negativnog rezultata poslovanja, poduzimanjem mjera za stabilno poslovanje, te uvažavajući Akcijski plan provedbe navedenih mjera, tijekom 2025. godine Općina Selnica (bez proračunskog korisnika) ostvarila bi pozitivan rezultat poslovanja, ali s obzirom da smo suglasnost Vlade Republike Hrvatske za dugoročni kredit za izgradnju kanalizacije dobili krajem prosinca 2025. nije se uspio realizirati kredit, a situacije su bile ispostavljene, te je ostvaren negativan rezultat poslovanja u iznosu od 622.208,07 eura. Preneseni manjak iz prethodnih godina iznosio je -240.749,02 eura, pa ukupan manjak za pokriće u sljedećem razdoblju iznosi -862.957,09 eura.
Ostvareni manjak Općine Selnica iznosi -822.469,78 eura, a manjak proračunskog korisnika Dječjeg vrtića Selnički zvončići iznosi -40.487,31 eura, pa ukupan manjak za pokriće u sljedećem razdoblju iznosi -862.957,09 eura.
Akcijski plan provedbe mjera, koji je bio sastavni dio Višegodišnjeg plana uravnoteženja Proračuna Općine Selnica za razdoblje 2025.-2027. iz prosinca 2024. godine, poštivan je i realiziran tijekom 2025. godine kako je planirano, te je provedbom utvrđenih mjera racionalizirano poslovanje.
Godišnji izvještaj o provedbi višegodišnjeg plana uravnoteženja Proračuna Općine Selnica za 2025. godinu objavit će se u Službenom glasniku Međimurske županije.  

OPĆINSKO VIJEĆE OPĆINE SELNICA


KLASA: 400-01/26-01/4
URBROJ: 2109-15-03-26-1
[bookmark: _GoBack]U Selnici, 29. lipnja 2026.

